Anaheim
Store norske leksikon,Geografi,Verdens geografi,Nord- og Mellom-Amerika,USAs geografi,Byer i USA
Anaheim er en by i delstaten California, USA. Ligger 25 kilometer øst for Long Beach, og er en del av storbyområdet Los Angeles–Long Beach-Santa Ana med rundt 12,8 millioner innbyggere (2010).
Fornøyelsesparken Disneyland – som er byens største arbeidsplass med rundt 23 000 ansatte – ble grunnlagt i 1955. Sammen med industriell satsning innen elektronikk, landbruksmaskiner og flydeler endret dette Anaheim fra et ruralt område med rundt 15 000 innbyggere i 1950 til et urbant senter med rundt 105 000 innbyggere i 1960. Her ligger også Anaheim Stadium, Anaheim Convention Center og Honda Center som er hjemmebanen til Anaheim Ducks – ishockeylag i NHL som vant Stanley Cup i 2007. Espen «Shampo» Knutsen spilte for The Mighty Ducks i 1998.Anaheim er også kjent som hjembyen til Tiger Woods og Rudolph Boysen, som utviklet en krysning av bringebær, bjørnebær og loganbær kalt boysenbær. Historie Byen ble grunnlagt i 1857 av tyske vinbønder fra Bayern, og fikk bystatus i 1870. Byen ble i 1924 forsøkt kuppet politisk av Ku-Klux-Klan, men i et omvalg stemte 95 prosent KKK-medlemmene ut av byrådet. Les mer i Store norske leksikon California Los Angeles